५५

इंदौर। सोशल मीडिया पर बुरहानपुर के असीरगढ़ के पास का वीडियो वायरल हो रहा है। इस वीडियो में एक सांप बियर की केन के भीतर तड़पते हुए नजर आ रहा है। बताया जाता है कि यह वीडियो मंगलवार का है। असीरगढ़ के किले से लगे जंगली रास्ते से गुजर रहे किसी ग्रामीण ने ये वीडियो बनाकर वॉट्सएप पर पोस्ट किया था। इसमें सांप का मुंह बियर की केन में फंसा हुआ है और वह निकालने की मशक्कत करते हुए नजर आ रहा है। पढ़ें पूरा मामला...

- बुरहानपुर के आस-पास घना जंगली इलाका है। यहां सांप निकलना कोई नई बात नहीं है, लेकिन मंगलवार शाम से यहां का एक वीडियो सोशल मीडिया पर चर्चा का विषय बना हुआ है। जानकारों के मुताबिक, ये वीडियो असीरगढ़ के किले के पास के किसी गांव का है।

- करीब एक मिनट के इस वीडियो में एक सांप बियर की केन से जूझते हुए नजर आ रहा है। ये वीडियो किसी ग्रामीण ने बनाया था और उसे वॉट्सऐप पर भेज दिया। तब से ये सोशल मीडिया पर वायरल हो रहा है। वीडियो में एक सांप का मुंह बियर की केन में फंसा हुआ है। केन से मुंह निकालने की मशक्कत करते हुए वह झाड़ियों से बाहर पगडंडी में आ जाता है।

- अचानक पगडंडी पर इस तरह से आए सांप को देख लोग हैरान रह जाते है। सांप काफी देर तक कच्ची सड़क पर घुमकर केन से अपना मुंह निकालने की कोशिश करता है। उसे तड़पता हुआ देख कुछ लोग उसकी मदद करने का सोचते है, लेकिन उसके तेवर देखकर डर जाते हैं। आखिरकार, सांप जमीन पर लेटते हुए वापस से झाड़ियों में चला जाता है।

- बुरहानपुर के सांप विशेषज्ञ कल्लू उस्ताद बताते हैं कि वीडियो देखकर लगता है कि केन में मुंह फंसा होने के कारण सांप बुरी तरह से तड़प रहा था। ऐसे में, उसकी मदद करना भी किसी आम इंसान के लिए जानलेवा हो सकता था, क्योंकि केन से मुंह बाहर निकालने के बाद वो गुस्से में उसे ही निशाना बना लेता। यदि समय रहते वहां कोई विशेषज्ञ पहुंच जाता तो वह हाथ से उसकी पूंछ पकड़कर एंगल से उसकी गर्दन का हिस्सा दबाकर केन निकाल सकता था। ऐसा करने पर उसका मुंह भी निकल जाता और वह डस भी नहीं पाता।

आगे की स्लाइड्स पर क्लिक करके देखें फोटोज...